S-73/2013

Mál þetta höfðaði lögreglustjórinn á Akranesi með ákæru 13. ágúst 2013 á hendur ákærða, V-kk-þgf H. G-kk-þgf kt. ..., Hagaflöt 11, Akranesi. Málið var dómtekið 21. nóvember 2013.

Í ákæruskjali segir að málið sé höfðað gegn ákærða fyrir„ líkamsárás á Akranesi, aðfararnótt fimmtudagsins 28. mars 2013, fyrir utan skemmtistaðinn Gamla Kaupfélagið, Kirkjubraut 11, með því að hafa kýlt Þ-kk-þf H-kk-þf Ó-kk-þf, kt. ..., einu hnefahöggi í andlitið með þeim afleiðingum að hann féll í stéttina og hlaut mikla bólgu fyrir vinstri kinn þá brotnaði upp úr þremur framtönnum bæði í efri og neðri gómi ásamt sprungum í krónum tveggja framtanna í neðri gómi, auk stórs og djúps skurðar yfir hægri augnbrún sem var saumaður saman með sjö sporum.

Telst þetta varða við 1. mgr. 218. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998. (Mál nr. 012-2013-481)

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Í málinu gerir I-kk-nf T-kk-nf, héraðsdómslögmaður, fyrir hönd Þ-kk-ef H-kk-ef Ó-kk-ef, kt. ..., kröfu á hendur ákærða að hann greiði miskabætur kr. 700.000, tannlæknakostnað kr. 175.220 og lögmannskostnað þ.m.t. vsk. kr. 56.475 samtals kr. 931.695. Þá er krafist vaxta samkvæmt 8. gr. vaxtalaga nr. 38/2001 frá 28. mars 2013 og þar til krafan verður birt kærða en frá þeim degi og til greiðsludags er krafist dráttarvaxta samkvæmt 9. gr. vaxtalaganna. Skaðbótakrafa þessi er sett fram með fyrirvara um frekari kröfu verði afleiðingar árásarinnar alvarlegri en útlit er fyrir í dag og brotaþoli þurfi að leggja út í meiri kostnað vegna þess. Kærandi áskilur sér rétt til að koma að frekari gögnum á síðari stigum málsins til rökstuðnings kröfu sinni gefist tilefni til.“

Ákærði hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til lagaákvæða í ákæru.

Samkvæmt sakavottorði ákærða hefur hann frá árinu 2002 hlotið fjóra dóma og fjórum sinnum gengist undir viðurlög fyrir dómi og hjá lögreglu, fyrir brot gegn almennum hegningarlögum, lögum um ávana- og fíkniefni og umferðarlögum. Það mál sem skiptir máli hér er dómur frá 25. júní 2013 meðal annars fyrir brot gegn 1. mgr. 217. gr. almennra hegningarlaga og umferðarlögum. Var refsing ákveðin, sem var hegningarauki, átta mánaða fangelsi. Það brot sem ákærði hefur verið sakfelldur fyrir með þessum dómi var framið fyrir uppkvaðningu dómsins 25. júní 2013 og ber því að gera ákærða hegningarauka, sbr. 78. gr. almennra hegningarlaga.

Við ákvörðun refsingar er þess að gæta að um er að ræða ítrekað ofbeldisbrot, sbr. 1. mgr. 218. gr. b. laganna. Að þessu gættu þykir refsing hans hæfilega ákveðin fangelsi í þrjá mánuði. Að virtum sakaferli ákærða eru engin efni til að skilorðsbinda refsinguna.

Brotaþoli krefst skaðabóta úr hendi ákærða, en kröfu sína sundurliðar brotaþoli þannig:

Miskabætur kr. 700.000

Tannlæknakostnaður kr. 175.000

Lögmannskostnaður kr. 56.475

Samtals kr. 931.695

Ákærði hefur viðurkennt bótaskyldu en leggur fjárhæð kröfunnar í mat dómsins.

Með broti sínu felldi ákærði á sig miskabótaskyldu gagnvart brotaþola, en þær bætur þykja hæfilega ákveðnar 250.000 krónur. Kostnaður vegna tannlæknakostnaðar er studdur reikningi og verður tekin til greina. Jafnframt verður tekin til greina vaxtakrafa eins og hún er sett fram, en upphafsdagur dráttarvaxta er miðaður við það tímamark þegar mánuður var liðinn frá því krafan var kynnt ákærða. Þá verður ákærði dæmdur til að greiða brotaþola 56.475 krónur í bætur vegna kostnaðar af aðstoð lögmanns við að setja fram kröfu í málinu.

Loks verður ákærði með vísan til. 1. mgr. 218. gr. laga um meðferð sakamála dæmdur til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði V-kk-nf H. G-kk-nf sæti fangelsi í þrjá mánuði.

Ákærði greiði Þ-kk-þgf H. Ó-kk-þgf 425.000 krónur með vöxtum samkvæmt 1. mgr. 8. gr. laga um vexti og verðtryggingu, nr. 38/2001, frá 28. mars 2013 til 3. ágúst 2013, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags. Þá greiði ákærði Þ-kk-þgf H. Ó-kk-þgf. 56.475 krónur í málskostnað.

Ákærði greiði 21.338 krónur í sakarkostnað.

G-kk-nf S-kk-nf